I oktober 2015 oprettede jeg en bilforsikring og en helbredsforsikring på min datter. 
Min bilforsikring har der så efterfølgende været en del problemer med. 
Der var åbenbart nogle misforståelser, så den gamle bilforsikring, der stod i min fars navn, aldrig var blevet opsagt ved Topdanmark. 
Langt om længe, med mig som mellemmand, blev konklusionen, at da jeg alligevel skulle flytte over i TRYG, så ville TRYG overtage forsikringen fra Topdanmark (da det var den som var den gældende, selvom jeg havde betalt penge for den jeg oprettede i CODAN), og CODAN skulle opsige den forsikring jeg havde oprettet ved dem, med tilbagevirkende kraft, fra den dato forsikringen blev oprettet. 

Jeg har af uforklarlige årsager ikke kunne modtage en opgørelse over hvor meget jeg helt præcis har betalt til forsikringen, og de har kun tilbagebetalt en del af beløbet. Jeg har flere gange rykket for de sidste penge, jeg har jo trods alt en betalingsservice oversigt, hvor jeg kan se hvor meget jeg har betalt. 
Jeg er blevet lovet penge udbetalt med en straksoverførsel, men jeg sidder stadig en uge efter og har ikke modtaget dem. 
Jeg bliver ignoreret når jeg skriver ind, og der er ingen medarbejdere der kan (tør) sige noget konkret. De vil end ikke sige det resterende beløb jeg mangler at få. 

Jeg har i den grad mistet alt min tillid til CODAN! Et selskab jeg ellers har været tilfreds med, også før. Men jeg synes det er skræmmende at de tilbageholder pengene på den måde, og ikke engang vil give mig en opgørelse. For havde jeg skyldt dem penge, kunne de med et knips se hvad jeg skyldte dem. 

Jeg tænker at der må sidde en del, der bare acceptere deres beregninger, og ikke selv regner efter, som mister penge på det her. 

Husk på det var CODAN selv som lavede fejl, og nu ikke kan give mig MINE penge tilbage, for et produkt som jeg aldrig har haft ved dem. 

Jeg synes det er trist, at man ikke kan stole på dem, og selv har brug for at sende betalingsoversigter osv ind, og det heller ikke bliver godtaget af dem. 

Jeg har stadig en helbredsforsikring ved dem, men så snart den løber ud, er det over and out til CODAN! 

Jeg kan se herinde at der er flere som har haft ting som er trukket ud, og jeg håber da at der snart kommer en afklaring på det her, og jeg får det resterende beløb de skylder mig. Og jeg bliver ved til jeg får det! 

En rigtig ØV oplevelse!

Status 1. maj 2016

Kan så tilføje at CODAN stadig ikke havde slettet min bilforsikring og de derfor ville opkræve 3000 kr i dag, på trods af at jeg for halvanden uge talte med dem, og der ville de slette den straks. Nåede dog at stoppe betalingen, hvilket jo så har resulteret i, at min datters forsikring ikke er betalt. Jeg fik af vide at jeg skulle ringe ind igen efter d. 10. for at få tilmeldt forsikringen til betalingsservice igen, og undgå at modtage et girokort med 75 kroners gebyr på! Det burde vil ikke være mig som kunde der skal minde dem om at rette DERES fejl. De bekræfter bare, at man ikke kan overlade disse ting med tryghed i deres "hænder"!
Det er da godt at man som kunde kan lave deres arbejde for dem, og rette op på deres fejl! - De burde efterhånden give mig løn for det. 
5 måneder mere, også skal jeg intet have med det selskab at gøre mere!
- Såfremt jeg altså har modtaget de penge de STADIG skylder mig, selv efter jeg blev lovet de kom ind på kontoen her d. 1. maj (2. maj). 

Og skulle jeg blive mere tryg ved at skrive ind til jer på trustpilot? De medarbejdere jeg har talt med har virket kompetente i telefonen, og jeg har følt mig godt behandlet, men det er skruen uden ende. Et eller andet går der galt inde i jeres systemer! - Der har også været flere inde over, betaling og supportere, men hvis man skal brokke sig herinde før i VIL gøre noget ved det, eller skubbe til sagen, det synes jeg blot er skræmmende.